CELEX: C2005/229/81
Language: fi
Date: 2005-09-17 00:00:00
Title: Asia T-295/05: Document Security Systems, Inc.:n 1.8.2005 Euroopan keskuspankkia vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/39
            
         Document Security Systems, Inc.:n 1.8.2005 Euroopan keskuspankkia vastaan nostama kanne
   (Asia T-295/05)
   (2005/C 229/81)
   Oikeudenkäyntikieli: englanti
   Document Security Systems, Inc., kotipaikka Rochester, New York (USA), on nostanut 1.8.2005 Euroopan yhteisöjen ensimmäisen oikeusasteen tuomioistuimessa kanteen Euroopan keskuspankkia vastaan. Kantajan edustajina ovat barrister C. Stanbrook, solicitorit H. Shereton ja L. Cohen sekä lakimies B. Uphoff.
   Kantaja vaatii, että ensimmäisen oikeusasteen tuomioistuin
   
               —
            
            
               toteaa, että EKP on loukannut patenttia,
            
         
               —
            
            
               velvoittaa EKP:n maksamaan vahingonkorvausta ja korkoja, joiden määrä on arvioitava erillisessä menettelyssä kunkin rikkomuksen osalta,
            
         
               —
            
            
               velvoittaa BCE:n kieltomääräyksellä maksamaan vahingonkorvausta vastaajan lukuun tuomion jälkeen painetuista seteleistä patentin raukeamiseen asti (nämä määrät on arvioitava erillisessä menettelyssä),
            
         
               —
            
            
               velvoittaa BCE:n korvaamaan oikeudenkäyntikulut,
            
         
               —
            
            
               määrää muista vahvistamistaan toimenpiteistä.
            
         Oikeudelliset perusteet ja pääasialliset perustelut
   Kantaja väittää, että vastaaja on loukannut tämän eurooppalaista patenttia 0 455 750 B1, jonka nimikkeenä on ”A Method of making a nonreplicable document@” (valmistusmenetelmä asiakirjalle, jota ei voida jäljentää) ja vaatii EY 288 artiklan nojalla vahingonkorvausta kohtuullisina rojalteina patentilla suojatun keksinnön käyttämisestä.
   Kyseessä oleva keksintö perustuu alkuperäisen asiakirjan suunnittelu- ja tulostusmenetelmään, joka torjuu digitaalisten skannauslaitteiden avulla toteuttavat jäljennökset. Menetelmä muodostuu kopiointilaitteen skannausvälin määrittelystä, jota vastaan suojaudutaan, ja asianmukaisen pisteverkon luomisesta, joka saa aikaan moaree-häiriön kaltaisia interferenssihäiriöitä, kun suoritetaan kopiointi skannauslaitteella. Pisteverkko sijoitetaan alkuperäiseen kuvaan, jotta saadaan aikaan painettu aito asiakirja, josta pisteverkko ei yleensä ole paljain silmin nähtävissä.
   Kantajan mukaan patentilla suojattua keksintöä on käytetty Euroopan keskuspankin luvalla toteutetussa euroseteleiden suunnittelussa ja tulostuksessa. Kantaja väittää lisäksi, että euroseteleiden hallussapito ja kierto muodostavat sen hallussa olevan patentin loukkaamisen.